Boek: Rose – Die Suid-Afrikaanse groeigids vir al vier seisoene | Maroela Media
In Rose – die Suid-Afrikaanse Groeigids vir al 4 seisoene word elke afdeling van roosverbouing volledig bespreek, met maklike, praktiese raad en wenke asook die moontlike slaggate. Die boek se toeganklike skryfstyl maak dit ’n ideale boek vir beginners, maar dit is veral toegespits op die gewone tuinier wat dalk net ’n paar, of vir die eerste keer, rose wil plant.
Die klem van die boek word geplaas op die bewaring van die omgewing en gesonde organiese verbouingspraktyke m.a.w. neem eers die natuur in ag voordat daar besluit word op sekere werkswyses.
Ook in Engels beskikbaar as Roses – the South African growing guide for all 4 seasons.
nuwe vrystelling tuinmaak Daaglikse mites oor borskanker #6 | SARIE
Daaglikse mites oor borskanker #6	deur Lydia van der Merwe
Dis beter om die hele bors te verwyder eerder as net die aangetaste deel
Borskanker saai uit (metastaseer) na plekke buite jou bors. Die gewas in jou bors kan jou nie doodmaak nie. Wel die kanker wat na jou brein, longe, ensovoorts versprei, iets wat reeds vroeg met borskanker gebeur. As jy ’n radikale mastektomie kry (die hele bors word verwyder en nie net die aangetaste deel nie), is jou kans op oorlewing dus nie noodwendig groter nie. As so ’n mastektomie wel nodig is, kan jou bors tydens dieselfde sessie gerekonstrueer word. By ’n kliniek wat ’n multidissiplinêre benadering volg, besluit die onkologie-chirurg, mediese onkoloog, bestralingsonkoloog en plastiese chirurg op die beste tyd en volgorde van die individuele behandelings. Vir elke 100 vroue by ’n goed georganiseerde borskankerkliniek sal sowat 60 borsbehoudende chirurgie kry (net die aangetaste deel word dan verwyder); 35 ’n mastektomie en onmiddellik bors-rekonstruksie; en 5 sal die teater sonder haar eie of ’n bors-rekonstruksie verlaat.